سجدہ تلاوت

سجدۂ تلاوت قرآن کریم میں چند مقامات ایسے ہیں جن کی تلاوت کرنے یا کسی تلاوت کرنے والے سے سننے سے سجدہ واجب ہو جاتا ہے اس سجدۂ تلاوت کہتے ہیں ان سب کو سجود التلاوہ بھی کہا جاتا ہے۔قرآن کی وہ آیات جن کو پڑھتے ہوئے یا سنتے ہوئے سجدہ واجب ہو جاتا ہے۔ ان آیات پر سجدہ کرنا متفق علیہ ہے، مگر اس کے واجب ہونے میں اختلاف ہے۔ امام ابو حنیفہ کے نزدیک سجدہ تلاوت واجب ہے۔

 سجدہ تلاو ت کا معنی 
سجدہ تلاوت اُس سجدہ منفردہ کو کہتے ہیں جو نیت کرکے دو تکبیروں(یعنی سجدہ میں جانے اور اُٹھنے کی تکبیروں) کے درمیان میں کیا جاتا ہے هِيَ سَجْدَةٌ مُفْرَدَةٌ مَنْوِيَّةٌ مَخْفُوفَةٌ بَيْنَ تَكْبِيرَتَيْنِ۔مرقاۃالمفاتیح:2/809،دار الفكر، بيروت - لبنان
 سجدہ تلاو ت کا حکم 
سجدہ تلاوت کے مشروع ہونے میں سب کا اتفاق ہے ، البتہ اِس کے وجوب میں اختلاف ہے :
امام ابوحنیفہ کے نزدیک واجب ہے۔ امام مالک، امام شافعی اور امام احمد کے نزدیک سنت ہے ۔البنایۃ شرح ھدایہ:2660۔دار الكتب العلمية - بيروت، لبنان
 سجدہ تلاوت کی فضیلت 
ابوہریرہ نبی کریمﷺکا یہ اِرشاد نقل فرماتے ہیں : جب ابن آدم آیتِ سجدہ پڑھ کر سجدہ کرتا ہے تو شیطان الگ ہوکر روتا ہے اور حسرت کے ساتھ کہتا ہے: ہائے افسوس!!ابن آدم کو سجدوں کا حکم دیا گیاتو اُس نے سجدہ کر لیا پس اُس کے لیے جنّت ہے،جبکہ مجھے سجدے کا حکم دیا گیا تو میں نے اِنکار کر دیا پس میرے لیے جہنم ہے۔ مسلم:81

 سجدہ تلاوت کس پر 
اِس پر سب کا اتفاق ہے کہ قاری یعنی آیتِ سجدہ پڑھنے والے پر سجدہ تلاوت کرنا(علی اختلاف القولین) لازم یا سنّت ہے، البتہ سننے والے پر سجدہ تلاوت ثابت ہونے کے لیے اُس کا اِرادۃً سننا ضروری ہے یا بلاقصد سننے سے بھی ہوجاتا ہے، اِس میں اختلاف ہے:
 احناف و شوافع: سامع اور مستمع دونوں پر سجدہ تلاوت ہے، یعنی بالقصد سنے یا بلاقصد۔
 مالکیہ و حنابلہ: مستمع پر سجدہ تلاوت ہے، سامع پر نہیں، یعنی بالقصد سننے والے پر سجدہ سہو ہوتا ہے، بلاقصد سننے والے پر نہیں۔الفقہ الاِسلامی:2/1127۔الفقہ علی المذاہب:1/421

 شرائط سجدہ تلاوت 
اِس سجدہ کے لیے بھی نماز کے سجدہ کی مانند شرائط ہیں کہ:
 قبلہ رُو ہونا۔
 با وضو ہونا۔
 نماز کے سجدہ کی مانند سر زمین پر رکھنا۔

 آیتِ سجدہ کو ترک کردینا 
تلاوت کے دوران میں آیتِ سجدہ کو ترک کرکے آگے بڑھ جانا درست ہے یا نہیں ، اِس میں اختلاف ہے:
امام مالک:	اگر کوئی وضو سے ہو اور مکروہ وقت بھی نہ ہو تو آیتِ سجدہ کو ترک کردینا مکروہ ہے،اِس لیے کہ یہ اعراض کرنے کے مُشابہ ہے، جو درست نہیں۔اور اگر کوئی وضو سے نہ ہو یا مکروہ وقت ہو تو بلاکراہت جائز ہے ، اِس لیے کہ ابھی سجدہ کرنا ممکن نہیں۔
ائمہ ثلاثہ :	آیتِ سجدہ کو چھوڑ کر آگے بڑھ جانا مکروہ ہے، اِس لیے کہ اِس میں سجدے سے اعراض کرنا لازم آتا ہے، جو ظاہر ہے کہ درست نہیں۔الموسوعۃ الفقہیۃ الکویتیۃ:24/229
 مقامات سجدہ 
احناف کے مطابق قرآن مجید میں کل چودہ سجدے ہیں۔ چار سجدے قرآن مجید کے نصفِ اول میں ہیں ‘ اور دس نصفِ ثانی میں ہیں۔در مختار : جلد 1، ص 577، مطبوعہ ملتان۔
 امام احمد : 15 ہیں۔ سورۃ الحج کے دونوں اور سورۂ ص کا بھی ہے۔
 امام مالک : 11 ہیں۔ سورۂ صٓ اور مفصلات (نجم، انشقاق اور علق) کے تینوں نہیں ہیں
 احناف و شوافع: 14 سجدے ہیں — پھر — ان کے درمیان میں تعیین میں اختلاف ہے:
 احناف :	سورۃ الحج کا پہلا ہے، دوسرا نہیں۔ اور سورۂ صٓ کا سجدہ ہے۔
 شوافع: سورۃ الحج کے دونوں ہیں اور سورۂ ص کا سجدہ نہیں ہے۔مرقاۃالمفاتیح:2/813،دار الفكر، بيروت - لبنان
شمارسورۃسورۃآیت نمبرآیت کا متن اُردو ترجمہفقہ حنفیفقہ مالکیفقہ شافعیفقہ حنبلی1پہلی آیت سجدہ تلاوتالاعراف206یقیناً جو تیرے رب کے نزدیک ہیں، وہ اُس کی عبادت سے تکبر نہیں کرتے اور اُس کی پاکی بیان کرتے ہیں اور اُس کو سجدہ کرتے ہیں  Oسجدہسجدہسجدہسجدہ2دوسری آیت سجدہ تلاوتسورہ الرعد15اللہ ہی کے لیے زمین اور آسمان کی سب مخلوق خوشی اور ناخوشی سے سجدہ کرتی ہے اور اُن کے سائے بھی صبح و شام Oسجدہسجدہسجدہسجدہ3تیسری آیت سجدہ تلاوتالنحل49یقیناً آسمان و زمین کے کل جانداز اور تمام فرشتے اللہ تعالیٰ کے سامنے سجدے کرتے ہیں اور ذرا بھی تکبر نہیں کرتے Oسجدہسجدہسجدہسجدہ4چوتھی آیت سجدہ تلاوتالاسراء109وہ اپنی ٹھوڑیوں کے بل روتے ہوئے سجدہ میں گر پڑتے ہیں اور یہ قرآن اُن کی عاجزی اور خشوع اور خضوع بڑھا دیتا ہے Oسجدہسجدہسجدہسجدہ5پانچویں آیت سجدہ تلاوت مریم58یہی وہ انبیا ہیں جن پر اللہ تعالیٰ نے فضل و کرم کیا جو اولاد آدم میں سے ہیں اور اُن لوگوں کی نسل سے ہیں جنہیں ہم نے نوح (علیہ السلام) کے ساتھ کشتی میں چڑھا لیا تھا اور اولادِ ابراہیم و یعقوب سے اور ہماری طرف سے راہ یافتہ اور ہمارے پسندیدہ لوگوں میں سے۔ اُن کے سامنے جب اللہ رحمان کی آیتوں کی تلاوت کی جاتی تھی، یہ سجدہ کرتے اور روتے گڑگڑاتے گر پڑتے تھے Oسجدہسجدہسجدہسجدہ6چھٹی آیت سجدہ تلاوتالحج18کیا تو نہیں دیکھ رہا کہ اللہ کے سامنے سجدے میں ہیں سب آسمانوں والے اور سب زمینوں والے اور سورج اور چاند اور ستارے اور پہاڑ اور درخت اور جانوراور بہت سے انسان بھی۔ ہاں بہت سے وہ بھی ہیں جن پر عذاب کا مقولہ ثابت ہو چکا ہے، جسے رب ذلیل کر دے اُسے کوئی عزت دینے والا نہیں، اللہ جو چاہتا ہے، کرتا ہے Oسجدہسجدہسجدہسجدہ7ساتویں آیت سجدہ تلاوتالفرقان60اُن سے جب بھی کہا جاتا ہے کہ رحمٰن کو سجدہ کرو تو جواب دیتے ہیں رحمٰن ہے کیا؟  کیا ہم اُسے سجدہ کریں جس کا تو ہمیں حکم دے رہا ہے اور اِس (تبلیغ) نے اُن کی نفرت میں مزید اِضافہ کر دیا Oسجدہسجدہسجدہسجدہ8آٹھویں آیت سجدہ تلاوتالنمل26اُس کے سواء کوئی معبودِ برحق نہیں، وہی عظمت والے عرش کا مالک ہے Oسجدہسجدہسجدہسجدہ9نویں آیت سجدہ تلاوتسجدہ15ہماری آیتوں پر وہی اِیمان لاتے ہیں جنہیں جب کبھی اُن سے نصیحت کی جاتی ہے تو وہ سجدے میں گر پڑتے ہیں اور اپنے رب کی حمد کے ساتھ اُس کی تسبیح پڑھتے ہیں اور تکبر نہیں کرتے ہیں Oسجدہسجدہسجدہسجدہ10دسویں آیت سجدہ تلاوتص24آپ نے فرمایا: اُس کا اپنی دُنبیوں کے ساتھ تیری ایک دُنبی ملا لینے کا سوال بے شک تیرے اوپر ایک ظلم ہے اور اکثر حصہ دار اور شریک (ایسے ہی ہوتے ہیں کہ) ایک دوسرے پر ظلم کرتے ہیں،   سوائے اُن کے جو اِیمان لائے اور جنھوں نے نیک عمل کیے اور ایسے لوگ بہت ہی کم ہیں اور داؤد (علیہ السلام) سمجھ گئے کہ ہم نے انھیں آزمایا ہے، پھر تو اپنے رب سے استغفار کرنے لگے اور عاجزی کرتے ہوئے گر پڑے اور  (پوری طرح)  رجوع کیا Oسجدہسجدہ نہیں ہےسجدہ نہیں ہےسجدہ11گیارہویں آیت سجدہ تلاوتحم السجدہ37اور دن رات اور سورج چاند بھی (اُسی کی) نشانیوں میں سے ہیں،  تم سورج کو سجدہ نہ کرو، نہ چاند کو بلکہ سجدہ اُس اللہ کے لیے کرو جس نے اِن سب کو پیدا کیا ہے،  اگر تمھیں اُسی کی عبادت کرنی ہے تو  Oسجدہسجدہسجدہسجدہ12بارہویں آیت سجدہ تلاوتالنجم62اب اللہ کے سامنے سجدے کرو اور (اُسی کی) عبادت کرو O سجدہسجدہ نہیں ہےسجدہ13تیرہویں آیت سجدہ تلاوتالانشقاق21اور جب اُن کے پاس قرآن پڑھا جاتا ہے تو سجدہ نہیں کرتے Oسجدہسجدہ نہیں ہےسجدہسجدہ14چودہویں آیت سجدہ تلاوتالعلق19خبردار!   اُس کا کہنا ہرگز نہ ماننا اور سجدہ کر اور قریب ہوجا Oسجدہسجدہ نہیں ہےسجدہسجدہ15سجدہ تلاوت مطابق امام شافعیالحج77اے اِیمان والو !  رکوع سجدہ کرتے رہو اور اپنے پروردگار کی عبادت میں لگے رہو اور نیک کام کرتے رہو تاکہ تم کامیاب ہوجاؤ Oسجدہ نہیں ہےسجدہسجدہ 
سجدہ

 مزید دیکھیے 
 نماز
 سجدہ
 آیت

 حوالہ جات 

میں پایا جانے والا سجدہ احناف کے نزدیک واجب کیوں نہیں

زمرہ:اسلامی اصطلاحات
زمرہ:اصطلاحات نماز
زمرہ:نماز
زمرہ:ٹائپو گرافی
زمرہ:ترتیب قرآن
زمرہ:دعائیں
زمرہ:قرآن
زمرہ:روایت ورش عن نافع